open-index/open-wikipedia-markdown huggingface dataset:
Mitropolit beogradski Petar

**Petar Jovanović** (svetovno: **[[Pavle]]**; Ilok, 18. februar 1800 — Sremski Karlovci, 22. septembar 1864) je bio mitropolit beogradski 1833—1859.

## Biografija
Od 1819. do 1829. godine je bio profesor Karlovačke gimnazije, a od 1830. godine je bio sekretar najvišeg narodnog suda u Kragujevcu, pa sekretar kneževe kancelarije. Na insistiranje kneza Miloša Obrenovića zakaluđerio se i postao mitropolit. U taj čin hirotonisao ga je carigradski patrijarh Grigorije.

Uredio je crkvu u Srbiji i njenu administraciju. Bio je prvi predsjednik školske komisije, radio je na organizovanju osnovne nastave u Srbiji i starao se o pisanju udžbenika. 1836. godine je osnovao bogosloviju u Beogradu, te godine donet je i crkveni ustav.

Mitropolit Petar Jovanović je, zbog umešanosti u međudinastičke borbe u Srbiji, nakon povratka kneza Miloša na vlast 1858. kao protiv Obrenovićevac bio prinuđen da podnese ostavku 1859. godine. Posle toga je otišao u karlovačku mitropoliju i postao je episkop gornjokarlovački. Umro je 1864. godine.

## Vanjske veze
* Biografija na sajtu SANU
Practical Magic

**Practical Magic** je američka filmska drama iz 1998. godine sa Sandrom Bulok i Nikol Kidman u glavnim ulogama. U Hrvatskoj je prikazivana pod naslovom ***Magija***, a u Srbiji kao ***Ljubavne čarolije***.

## Radnja

Film govori o sestrama vešticama koje se bore sa predrasudama koje njihove komšije imaju o njima. Seli Ovens (Sandra Bulok) je porodična žena, prijatna i predana poslu; želi da njene ćerke imaju mirno i lepo detinjstvo. Džilijan Ovens (Nikol Kidman) je razuzdana i veoma atraktivna devojka. Stalno je sa novim muškarcima koji je neprestano uvlače u nevolje. Tu su i dve stare, ekscentrične tetke Ovens, koje će junakinjama pomoći u njihovoj borbi za sreću. Ovo je priča o različitosti, prihvatanju i praštanju.

## Uloge

## Reference

## Vanjske veze
* 
* 
*
Miss Congeniality

***Miss Congeniality*** je američka filmska komedija iz 2000. godine sa Sandrom Bulok u glavnoj ulozi, za koji je dobila svoju drugu nominaciju za Zlatni globus za najbolju glavnu ulogu. U Hrvatskoj je prikazivana pod naslovom ***Cura na zadatku***, a u Srbiji pod naslovom ***Mis tajni agent***.

## Kratak sadržaj

Grejsi Hart (Bulokova) radi kao agent Ef-Bi-Aj-a. Jednog dana službi stiže dojava da će 75. Izbor za Mis SAD, biti meta napada terorista. Grejsi izgleda kao najbolji izbor za rešenje problema. Ići će u San Antonio gde se održava izbor za mis i pokušati da spreči napad ali kao jedna od kandidatkinja. Komedija nastaje kada je Hartova primorana da uči hodanje, držanje, govor i ponašanje. Izgleda da je veliki poduhvat od nezgrapne, proste i nimalo ženstvene devojke napraviti mis Amerike.

## Uloge

## Reference

## Vanjske veze
*
Vodite ljubav, a ne rat

**Vodite ljubav, (a) ne rat** je antiratni slogan obično povezan s američkom kontrakulturom 1960-ih. Bio je korišten prije svega od strane onih koji su bili protiv rata u Vijetnamu, ali je navođen i u drugim antiratnim kontekstima.
613.

__NOTOC__
Godina **613.** (**[[rimske brojke|DCXIII]]**) bila je redovna godina koja počinje u ponedjeljak u julijanskom kalendaru. Oznaka 613. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

### Evropa-Vizantija
* Bizantski car Heraklije ženi svoju nećaku Martinu.
* proljeće - Bizantsko-perzijski rat 602-628: Perzijski vojskovođa Šahrbaraz prodire u Siriju i zauzima Damask.
* ljeto - Neustrijski kralj Klotar II tuče vojsku Sigeberta II svog rođaka, burgundsko-austrazijskog kralja Sigeberta II te pripaja njegove teritorije.
* jesen- Sigebertova baka Brunhilda pokušava protiv Klotara dići ustanak među germanskim plemenima na istočnim granicama Austrazije, ali je uhvaćena, suđena za veleizdaju i ubistva, potom mučena i pogubljena uz pomoć konja. Klotar preuzima vlast nad Burgundijom i Austrazijom; time su nakon pola vijeka građanskog rata franačka kraljevstva ponovno postaju jedinstvena država.
* Vizigotski kralj Sisebut donosi ukaz kojim je Jevrejima u Hispaniji pod prijetnjom progonstva i konfiskacije imovine naloženo da se preobrate na kršćanstvo; oko 90.000 Jevreja to čini, dok drugi bježe u Galiju.
* Osnovana Opatija sv. Galla.
* Aethelfrith od Nortumbrije nanosi poraz britskim (velškim) kraljevima kod Chestera (ili 616).

### Kina-Azija
* **[[Muhamed]] počinje javno propovijedati [[islam]]**.
* Nastojeći iskoristiti zauzetost cara Yanga pohodom protiv korejske države Goguryeo, kineski velmoža Yang Xuangan diže ustanak protiv dinastije Sui; ustanak je brzo i krvavo ugušen, ali je njime ozbiljno uzdrman autoritet dinastije Sui te započeo niz ustanaka koji će dovesti do njene propasti i uspona dinastije Tang.
* Isanapura postaje glavni grad kambodžanskog kraljevstva Chenla.

### U toku/tijeku
* Slovensko-avarski napadi 612-626: 613. ili nešto kasnije Sloveni razorili *Novae* (Svištov).

## Rođenja

* Woncheuk, korejski budistički učenjak i prevodilac (u. 696)

## Smrti

* Teuderik II, kralj Austrazije
* Brunhilda, kraljica Austrazioje
* Sigebert II, kralj Austrazije
* Bledric ap Custennin, kralj Dumnonije
* Yang Xuangan, kineski vojskovođa
* Prisk, bizantski general

## Reference
Čenla

**Čenla** (ili Zhēnlà 真蠟) (Wade-Giles: Chēn-là) je kineski naziv za Kambodžu nakon pada države Fúnán (扶南) (Khmer: ចេនឡា; vijetnamski;: Chân Lạp). Naziv se još uvijek koristio u 13. vijeku od strane kineskog diplomata Zhōu Dáguāna (周達觀), autora teksta *Zhēnlà fēngtǔjì* (Narav i običaj Kambodže) (真蠟風土記). Suvremeni historičari, pak, taj izraz prvenstveno koriste za kmerske države od kraja 6. do početka 9. vijeka.

## Literatura
* A[uguste] Barth, «Inscription sanskrite du Phou Lokhon (Laos)», *Album Kern; opstellen geschreven ter eere van H[endrik] Kern*, Leiden: E.J. Brill 1903, pp.&nbsp;37–40.
* George Cœdès,«Études Cambodgiennes XXXVI: Quelques précisions sur la fin de Fou-nan», *Bulletin de l'École Française d'Extrême Orient* XLIII (1943), pp.&nbsp;1–8.
* Louis Finot, «Nouvelles inscriptions du Cambodge», *Bulletin de l'École Française d'Extrême Orient* XXVIII (1928), pp.&nbsp;43–80.
* IC = *Inscriptions du Cambodge.* Éditées et traduites par G[eorge] Cœdès. Vol. I-VIII. Hanoi, Paris: Impr. Extrême-Orient; de Boccard [etc.] 1937-1966 (Collection de Textes et Documents sur l’Indochine: III).
* *ISCC* = *Inscriptions sanscrites de Campā et du Cambodge*. [Éd. et trad.] par Abel Bergaigne et A[uguste] Barth. Paris: Klincksieck 1885-93.
* Paul Lévy,«Thala Bŏrivăt ou Stu’ṅ Trèṅ: sites de la capitale du souverain khmer Bhavavarman Ier», *Journal Asiatique* 258 (1970), pp.&nbsp;113–129.
* MÉC = *Manuel d’épigraphie du Cambodge*. Yoshiaki Ishizawa, Claude Jacques, Khin Sok. Avec la collaboration de: Uraisi Varasarin, Michael Vickery, Tatsuro Yamamoto. Vol. I, Paris: École Français d’Extrême-Orient 2007.
* Paul Pelliot, «Le Fou-nan.» *Bulletin de l'École Française d'Extrême Orient* III (1903), pp.&nbsp;248–303.
* Paul Pelliot, «Deux itinéraires de Chine en Inde à la fin du VIIIe siècle», *Bulletin de l'École Française d'Extrême Orient* IV (1904), pp.&nbsp;131–413.
* Erik Seidenfaden, «Complément à l’inventaire descriptif des Monuments du Cambodge pour les quatre provinces du Siam Oriental», *Bulletin de l'École Française d'Extrême Orient* XXII (1922), pp.&nbsp;55–99.
* Michael Vickery, *Society, Economics, and Politics in pre-Angkor Cambodia: The 7th-8th centuries.* Tokyo: The Center for East Asian Cultural Studies for Unesco, The Toyo Bunko, 1998.
* O[liver] W[illiam] Wolters,, “North-western Cambodia in the seventh century”, *Bulletin of the School of Oriental and African Studies* 37 (1974), pp.&nbsp;355–384.
Bledric ap Custennin

**Bledric ap Custennin** (? - 613?) je polulegendarni vladar Dumnonije, odnosno britski velmoža i poglavica koji je krajem 6. i početkom 7. vijeka vladao današnjim Cornwallom i Devonshireom. Srednjovjekovni historičar Geoffrey od Monmoutha ga opisuje kao "vojvodu", odnosno komandanta briske vojske koja se oko 613. kod mjesta Bangor-is-Coed suprostavila anglijskoj vojsci kralja Aethelfritha od Nortumbrije. Prema tim navodima je Bledric uspio poraziti Angle i raniti Aethelfritha, ali je i sam poginuo u borbi. Bledric se pojavljuje kao lik u velškoj srednjovjekovnoj poeziji.
Yang Xuangan

**Yang Xuangan** (楊玄感) (? - 613) je bio kineski velikodostojnik u službi dinastije Sui. Bio je sin generala i velikodostojnika Yang Suja, koji je bio jedna od najmoćnijih ličnosti na dvoru cara cara Wena, te je nakon očeve smrti 606. naslijedio sve njegove položaje i prestiž. Wenov sin, car Yang, međutim, u Yang Xuangana nije imao previše povjerenja. Plašeći se da bi ga car mogao likvidirati, Yang Xuangan je počeo planirati ustanak. Prilika za to se pružila godine 613. kada je car bio zauzet pohodom protiv korejske države Goguryeo. Yang Xuangan je okupio pristaše kraj prijestolnice Luoyang, ali je odbio slušati savjete svog stratega Li Mija te propustio priliku da zauzme grad. Njegova neodlučnost je omogućila carevim lojalistima da organiziraju protivofanzivu i poraze njegovu vojsku. Yang Xuangan je naredio bratu Yang Jishanu (楊積善) da ga ubije kako ne bi pao živ u careve ruke. Yang Xuanganov klan je nakon toga istrijebljen, ali je ustanak toliko načeo autoritet dinastije Sui da je ona za samo nekoliko godina nestala u valu ustanaka.

## Reference
* *[[Knjiga Suija]]*, vol. 70.
* *[[Zizhi Tongjian]]*, vols. 177, 179, 181, 182.

and, as he knew that Emperor Yang was apprehensive of his father, was never quite secure. In 613, when Emperor Yang was attacking Goguryeo, he rebelled near the eastern capital Luoyang, but was soon defeated. He ordered his brother
Prisk (general)

**Prisk** (; Priskos; ; ? - 613) je bio istočnorimski (bizantski) vojskovođa koji je služio carevima Mavrikiju, Foki i Herakliju. Istakao se uspjesima protiv Avara i Slavena u Mavrikijevim balkanskim pohodima koji su kraja 590-ih smirili stanje na sjevernoj bizantskoj granici. Mavrikije ga je poslao u Armeniju da regrutira buduće koloniste za Balkan; Priska je tamo zatekla vijest o vojničkoj pobuni koja je krajem 602. svrgnula Mavrikija i na vlast dovela Foku. Prisk je bio jedini od vodećih generala koji je preživio krvavu čistku poduzetu od novog cara. S vremenom je stekao carevo povjerenje, te 606. oženio Fokinu kćer Domenciju. Međutim, kada se 610. kod Konstantinopola iskrcala pobunjenička vojska Heraklija, Prisk nije učinio ništa da joj se suprostavi te tako pomogao Fokinom svrgavanju. Heraklije je postao novi car i 611. imenovao Priska komandantom vojske koja se morala suprotstaviti perzijskom pohodu na Malu Aziju. Prisk u tome nije imao uspjeha, te je smijenjen, optužen za izadju i prisilno zaređen. Umro je 613.

## Reference

## Izvori
* 
* 
* 
* 
* 
* 
*
Sveprisutnost

**Sveprisutnost** je u judeo-hrišćanskoj tradiciji oznaka Boga, koji je istovremeno prisutan u svim stvarima.

## Povezano
* Svemogućnost
Svemogućnost

**Svemoć**, **svemogućnost** ili **omnipotencija** (lat.) u filozofiji je obeležje božanske prirode.

## U filozofiji
### Srednji vek

Sveti Augustin daje sledeće određenje svemoći: "Svemoćan znači da on čini ono što hoće, i da ne trpi ono što neće; kad bi mu se takvo što događalo, nipošto ne bi bio svemoćan" (*De civ. D., 5,10,1*).

Toma Akvinski primećuje da božansko svojstvo omnipotencije znači da bog može učiniti "sve ono što je moguće". Moguće je ono što nije u suštinskoj oprečnosti prema biću, drugim rečima, čije postojanje ne uključuje protivrečnost. Ono što u samom pojmu uključuje protivrečnost nije ni aktuelno ni moguće, to je nebiće. Na primer, da čovek bude i čovek i konj uključuje protivrečnost: čovek je racionalan, a konj iracionalan. Možemo govoriti o "humanom konju" ili "konjskom čoveku", ali to ne znači nikakvu stvar, ni aktuelnu ni moguću. Dakle, sve što ima ili može imati bivstvo jeste predmet božanske svemoći, ali ono što je inherentno protivrečno nije predmet uopšte. Tako da ono što uključuje protivrečnost ne može biti učinjeno. Međutim, Toma naglašava da to ne znači da bog može činiti samo ono što aktuelno čini. On zaključuje da bog može stvoriti nešto bolje od bilo koje date stvari.

### Novi vek

Spinoza postavlja objektivna ograničenja božjoj svemogućnosti. On kaže:

## U psihologiji

U psihologiji, omnipotencija je osećaj nekih osoba da svojim delovanjem ili čak mislima mogu izazvati veliki uticaj na ponašanje ili druge promene u socijalnoj sferi. Mnogi smatraju da je ovakav osećaj fiksacija na vreme detinjstva bez da se poštuje princip realnosti i onog što se događa „ovde i sada”. Vera u omnipotencijal misli je magijske prirode te stvara uslove za razvoj opsesivne neuroze.

## Izvori

## Povezano
* Paradoks svemogućnosti
* Problem zla
* Sveprisutnost
Opatija Sankt Gallen

**Kneževska opatija St. Gallen** (njemački: *Fürstabtei Sankt Gallen*) je vjerski kompleks u gradu St. Gallen u Švicarskoj.

Zadužbena knjižnica opatije St. Gallen je jedna od najstarijih i najbogatijih u Europi, te posjeduje mnoge vrijedne rukopise i, između ostalog, najstariji arhitektonski crtež na svijetu. Od 1755. do 1768. godine Opatija je obnovljena u baroknom stilu izvanredne arhitekture, a 1983. god. upisana je na UNESCO-v popis mjesta svjetske baštine u Europi.

## Historija

Opatiju je osnovao Sveti Otmar 719. godine, za vladavine Pipina Malog, na mjestu gdje je irski pustinjak Sveti Gall (- 646.) imao svoju pustinju (isposničko sklonište). Za vrijeme opata Walda iz Reichenaua (740.-814.) škola St. Gallena je postala središte umjetnosti, humanizma i znanosti, a prepisivanjem iluminiranih rukopisa zasnovana je slavna knjižnica. Po zahtjevu Karla velikog, papa Hadrijan I. mu je poslao u st. Gallen istaknute pjevače koji su proširili gregorijanski napjev.

Slijedeća stoljeća obilježilo je rivalstvo s obližnjom njemačkom opatijom Reichenau na Bodenskom jezeru. Kada su Mađari zaprijetili opatiji 924. do 933. godine, većina rukopisa je bila sklonjena u opatiju Reichenau, te su se poslije vratili u St. Gallen.

Tijekom 13. stoljeća je postala središte neovisne kneževine Svetog Rimskog Carstva, kojoj su kneževi bili njeni opati. Za vijeme opata Pia (1630.-74.) izgrađena je tiskara, a 1712. godine opustošili su je Švicarci odnijevši većinu knjiga u Zurich i Bern. Uslijedilo je vrijeme kaosa i St. Gallen je postao biskupskom rezidencijom, i obnovljena je u baroknom stilu od 1755. do 1768. godine. Stoljećima je bila vodeća benediktinska opatija u Europi sve do sekularizacije 1805. godine.

## Zadužbena knjižnica St. Gallen
Zadužbena knjižnica opatije St. Gallen (*Stiftsbibliothek St. Gallen*) je prepoznata kao jedna od najbogatijih knjižnica na svijetu. U njoj se nalazi najpotpunija kolekcija ranosrednjovjekovnih rukopisa na njemačkom govornom području Europe. God. 2005., prebrojano je oko 160.000 knjiga od kojih su 2100 rukopisi, polovica je iz srednjeg vijeka, a 400 ih je staro više od 1000 godina.

Interijer knjižnice dizajnirao je arhitekt Peter Thumb u rokoko stilu s izrezbarenim drvenim pokrovom i oslikanim štuko zidovima.


Datoteka:StGallen asv2022-10 Blick von StLaurenzen img3.jpg|Katedrala St. Gallen
Datoteka:St-gall-interior-cathedral.jpg|Unutrašnjost katedrale
Datoteka:BibliothekSG.jpg|Zadužbena knjižnica opatije St. Gallen
Datoteka:Stiftsbibliothek St. Gallen 1.jpg|Knjižnica
Datoteka:Irischer Meister 001.jpg|Iluminacija irskog majstora iz 8. st.


## Reference

## Poveznice

* Karolinška renesansa

## Vanjske veze
* Zadužbinska knjižnica Sankt Gallen  
* Codices Electronici Sangallenses  — digitalizirani srednjovjekovni rukopisi iz Sankt Gallena
Šahrabaraz

**Farukan** († 630.), poznatiji pod imenom **Šahrabaraz**, što otprilike znači „kraljevski vepar“, je bio perzijski general iz 7. stoljeća, koji se u doba kralja Hozroja II. uspješno borio protiv Bizanta. Tako je godine 613. osvojio Damask, a 614. Jeruzalem pri čemu je došlo do krvavih borbi sa stanovništvom. 

No car Heraklije ga je 622. pobijedio; Šahrabaraz je 626. poveo veliku vojsku na Carigrad kojega su već opsjedali Avari no Bizantinci su uspjeli spriječiti ujedinjenje perzijske i avarske vojske te obranili grad. Sljedećih godina Šahrabaraz nije sudjelovao u perzijsko-bizantskom ratu ponajviše zato jer ga je Hozroje II. okrivljavao za neke perzijske neuspjehe. Nakon pobjede Bizanta, Perzija je mirovnim ugovorom 628. odnosno 629. morala Bizantu vratiti sva osvojena područja. Godine 630. Šahrabaraz je ubio kralja Ardašira III. te se sam proglasio velikim kraljem Perzije što je bilo karakteristično za tadašnje kaotično stanje u Perziji. Šahrabaraz je dobio potporu bizantskoga cara Heraklija obećavši mu da će ubrzati povlačenje perzijske vojske iz osvojenih područja, ali u samoj Perziji nije imao podrške jer nije pripadao dinastiji Sasanida tako da je nakon tromjesečne vladavine (od travnja do lipnja 630.) ubijen. Vjerojatno je nešto prije toga prešao na kršćanstvo te bi on u tom slučaju bio jedini perzijski kralj kršćanin. 

Njegov sin grčkoga imena *Niketa* služio je nakon ubojstva svoga oca neko vrijeme u bizantskoj vojsci te i zapovijedao jednim dijelom bizantske vojske u skorašnjem bizantsko-arapskom ratu. Arapi su ga nakon pobjede i pogubili. 

## Literatura
* John Martindale: *The Prosopography of the Later Roman Empire IIIb*. Cambridge 1992, str. 1141. – 1144.
* Klaus Schippmann: *Grundzüge der Geschichte des sasanidischen Reiches*. Darmstadt 1990.
Woncheuk

**Wonch'uk** (613–696) je bio korejski budistički redovnik i učenjak koji je djelovao u Kini, i čije je djelo imalo značajan uticaj na državu Silla. Bio je jedan od dva najvažnija učenika znamenitog kineskog budističkog učenjaka Xuanzanga; njegova djela su bila izuzetno cijenjena u Kini i Koreji, a bio je poštovan i od vladara kineske dinastije Tang. Njegova budistička egzegeza je imala značajan uticaj i na razvoj tibetanskog budizma.

## Napomene


## Reference
* Choo, B. Hyun (2006). "An English Translation of the Banya paramilda simgyeong chan: Wonch'uk's Commentary on the Heart Sutra (Prajnaparamita-hrdaya-sutra)." cited in: *International Journal of Buddhist Thought & Culture* February 2006, Vol.6, pp.&nbsp;121–205.ⓒ 2006 International Association for Buddhist Thought & Culture. Source: http://www.empty-universe.com/pdf/w.pdf  (accessed: Monday February 2, 2009)
* Chung, Byung Cho (1977). "Wonch'uk ui *Banya Simgyeong Chan* Yon-ku (The Study of Wonch'uk's *Commentary on the Heart Sūtra*)." *The Journal of Korean Studies*. No.9, Winter. Seoul:II Ji Sa.
Crni labud

**Crni labud** (*Cygnus atratus*) je velika vodena ptica koja je uglavnom rasprostranjena u području jugoistočne i jugozapadne Australije. Ranije su crni labudovi svrstavani u monotipski rod *Chenopis*. Mogu živjeti u grupama od više stotina ili čak tisuća jedinki.

## Opis
Crni labudovi uglavnom imaju crno perje, sa crtama bijelih letači pera na krajevima krila koja se nekad mogu primjetiti kada miruju. Kljun je jarko crven, sa tamnim rubom i vrhom. Noge i stopala su sivo-crna. Mužjaci su neznatno veći od ženki. Mladunčad je sivo-smeđa sa perjem tamnijih rubova.

Odrasli crni labud može narasti od 1,1 do 1,4 metra a može biti težak 6-9 kg. Raspon krila u letu može iznositi od 1,6 do 2 metra.

## Izvori

## Vanjske veze
Crni labud (razvrstavanje)

**Crni labud** može značiti:

* crni labud, vrsta ptice;
* crni labud (teorija), koncept u modernom menadžmentu, ekonomiji i statistici
* Black Swan (film), američki igrani film iz 2010. godine;
* The Black Swan, američki igrani film iz 1942. godine.
Black Swan (film)

**Crni labud** () je američki psihološki triler iz 2010. sa Natali Portman u glavnoj ulozi. Budžet filma bio je 10.000.000 dolara, a postao je jedan od najviše nagrađivanih filmova u 2010. i bioskopski hit u 2011.

## Radnja filma
Radnja filma je smeštena u svet njujorškog baleta, gde se svakodnevno vodi borba za ulogu i prestiž. Naivnoj i prostodušnoj Nini uloga Belog labuda u Labudovom jezeru mnogo više odgovara od uloge zavodljivog i opasnog Crnog labuda. Preobražaj u Crnog labuda pomaže Nini da otkrije svoju mračnu stranu i vodi je u potpuno ludilo, a gledaocima otkriva njen specifičan odnos sa majkom.

## Uloge

## Nagrade
Najpopularniji film u 2010. imao je pet nominacija za Oskara, četiri za Zlatni globus i 12 nominacija za Nagradu BAFTA.

Natali Portman je za ulogu u ovom filmu osvojila:
* Oskar za najbolju glavnu glumicu
* Zlatni globus za najbolju glavnu glumicu (drama)
* Nagradu BAFTA za najbolju glavnu glumicu
* Nagradu Udruženja filmskih glumaca za najbolju glavnu glumicu
* Nagradu filmske kritike za najbolju glavnu glumicu

Mila Kunis je za ulogu u ovom filmu dobila nagradu *Marčelo Mastrojani* za najbolju mladu glumicu, a bila je nominovana i za Zlatni globus za najbolju sporednu glumicu.

Važnije su i nominacije za:
* Oskar za najbolji film
* Oskar za najboljeg režisera
* Oskar za najbolju fotografiju
* Oskar za najbolju montažu

## Reference

## Vanjske veze
* Zvanična stranica  
*
Divine Secrets of the Ya-Ya Sisterhood (film)

**Božanstvene tajne Ja-Ja sestrinstva** () je američka drama iz 2002. godine sa Sandrom Bulok i Elen Berstin u glavnim ulogama. Film je snimljen po istoimenom romanu Rebeke Velš, a kao producent filma se potpisuje Bet Midler. Glavna tema filma je složen odnos između majke i kćerke.

## Reference

## Uloge
James Franco

**Džejms Franko** () je američki glumac, rođen 19. aprila 1978. godine u Palo Altou (Kalifornija). Proslavio se ulogama u filmovima *Džejms Din* i *[[Milk (film)|Milk]]*, a nominovan je za Oskar za najboljeg glavnog glumca u avanturističkoj drami 127 sati iz 2010. godine. Iste godine bio je domaćin dodele Oskara, zajedno sa En Hatavej.

__SADRŽAJ__

## Kratka biografija
Džejmsova majka je književnica jevrejskog porekla, a njegov otac - biznismen švedsko-portugalskog porekla.

Džejms Franko je odrastao u Kaliforniji, zajedno sa svoja dva mlađa brata (Dejv Franko je kasnije takođe postao glumac). Oduvek je bio odličan učenik, posebno zainteresovan za matematiku i prirodne nauke. Upisuje *[[Univerzitet u Kaliforniji]]* ali ga ne završava jer se *prebacuje* na glumu na *Univerzitetu Kolumbija*. Pored tog, Džejms je završio ili trenutno pohađa još nekoliko fakulteta: fakultet za režiranje, fakultet za dizajn, *Bruklin koledž*, *Jejl*, *Voren Vilson - koledž za pisanje*... Važi za veoma obrazovanu i informisanu osobu. Poznat je po tome što na snimanju čita između setova. 2010. je objavio svoju knjigu priča *Palo Alto* koja je naišla na izuzetno pozitivne kritike. Smatra se jednim od najzgodnijih muškaraca na planeti (najseksipilniji muškarac 2009. godine), kao i jednom od najvećih gej-ikona današnjice.

## Karijera
### Počeci
Džejmsove prve zapažene uloge bile su u tv seriji *Čudaci i štreberi* iz 1999, i u filmu *Džejms Din* iz 2002. godine. Za interpretaciju Džejmsa Dina osvojio je Zlatni globus za najboljeg glumca u mini-seriji, a bio je još nominovan i za *Nagradu Udruženja glumaca*, *Nagradu filmske kritike* kao i za Emi za najboljeg glavnog glumca u tv filmu.

Period od 2000. do 2010. godine u Džejmsovoj karijeri obeležen je ulogom Harija Ozborna u filmovima Spajdermen, Spajdermen 2 i Spajdermen 3. Godine 2008. dobija glavnu ulogu u filmu *Ananas ekspres* za koju dobija nominaciju za Zlatni globus za najboljeg glumca u igranom filmu (mjuzikl ili komedija) kao i nominaciju za *MTV nagradu za najboljeg glavnog glumca*, i iste godine sporednu ulogu u filmu Milk. Džejms u ovoj biografskoj drami tumači lik Skota Smita, ljubavnika čuvenog Harvija Milka, u čijoj je ulozi Šon Pen. Ovom ulogom, za koju je nominovan za *Nagradu filmske kritike za najboljeg sporednog glumca*, Franko ulazi među holivudske zvezde *A liste*.

Najuspešniju ulogu u dotadašnjoj karijeri ostvario je u filmu 127 sati iz 2010. godine. Džejms je u ovoj avanturističkoj drami alpinista Aron Ralston, koji je zaglavljen u jednom tesnacu u kanjonu u Juti. Jedini način da se oslobodi jeste da odseče ruku, što i čini. Za ovu ulogu dobio je nekoliko značajnih nagrada, a nominovan je i za BAFTA nagradu za najboljeg glavnog glumca, Nagradu Udruženja filmskih glumaca za najboljeg glumca u glavnoj ulozi, Zlatni globus za najboljeg glavnog glumca u igranom filmu (drama), kao i za prvi Oskar za najboljeg glavnog glumca u svojoj karijeri.

## Vanjske veze

*
Pomozotini

**Pomozotini** (srpskohrvatski: *Pomazatin*; ćirilica: Помазатин), selo na Kosovu u općini Kosovo Polje.

## Geografija

Atar naselja se nalazi na teritoriji katastarske opštine Pomazatin površine 275 ha. 

## Historija

Selo se prvi put pominje u turskom popisu iz 1455. godine kao "Bomazadin", sa 10 srpskih kuća. Godine 1937. U Pomazatinu je podignuta nova crkva Svetog Ilije. 

## Stanovništvo

Naselje ima albansku etničku većinu.

## Reference
Uglara (Gračanica)

**Uglara** (srpskohrvatski: *Ugljare*; ćirilica: Ugljare), selo na Kosovu u općini Gračanica.

## Geografija

Selo je u ravnici na 2&nbsp;km jugoistočno od železničke stanice "Kosovo Polje". Kroz selo potiče reka Stubalka.

## Historija
Selo se u srpsko srednjovekovno doba zvalo Ugljare. Mora da se raselilo za vreme neuspelih austrijskih vojnih pohoda krajem 17, i u prvoj polovini 18. veka, jer je sadašnje selo osnovano u drugoj polovini 18. veka. Za turske vladavine obnovljeno selo je bilo čiflik sa više gospodara.

## Stanovništvo

## Reference
Batuse (Gračanica)

**Batuse** (albanski: *Batusha*; ćirilica: Batuše), selo na Kosovu u opštini Gračanica.

## Geografija
Batuse se nalaze blizu ušća reke Gračanice u Sitnicu, nedaleko od Prištine. Nalaze se u ravničarskom delu, na centralnom Kosovu.

## Historija
Prvi očuvani pomen o Batushë datira iz 1316. godine. Te godine srpski kralj Stefan Milutin darovao je Batushë manastiru Gračanici. 
U turskom popisu iz 1455. godine navodi se da selo ima preko 80 srpskih kuća, crkvu i pravoslavnog sveštenika. U selu postoji stara crkva Sveta Nedelja, obnovljena 1936. i 2013. godine. godine. 
Do 1988. godine pripadalo je opštini Priština, od 1988. godine pripalo je novoformiranoj opštini Kosovo Polje.

Od 2010. Batuse pripada novoformiranoj opštini Gračanica.

## Stanovništvo

## Reference
Harilaçi

**Harilaçi** (srpskohrvatski: *Ariljača*; ćirilica: Ariljača), selo na Kosovu u općini Kosovo Polje.

## Geografija

Harilaçi se nalazi blizu reke Gračanice, nedaleko od Prištine. Nalazi se u ravničarskom delu, na centralnom Kosovu.

## Historija
Prvi očuvani pomen o selu Harilaçi datira iz 1316. godine. Te godine srpski kralj Stefan Milutin darovao je Ariljaču manastiru Gračanici. U turskom popisu iz 1455. godine navodi se da selo ima preko 180 srpskih kuća i pravoslavnog sveštenika. U selu je postojala stara crkva, obnovljena 1938. godine. Godine 1986. srpski i crnogorski žitelji Ariljače uputili su peticiju i pohodili skupštinu Srbije i Jugoslavije zbog nasilja koje su nad njima vršili tamošnji Albanci, njihovi susedi.

Do 1988. godine pripadalo je opštini Priština, od 1988. godine pripalo je novoformiranoj opštini Kosovo Polje.

## Stanovništvo

						
## Reference


## Vanjske veze
* vendndodhja
Bresja (Kosovo Polje)

**Bresja** (ćirilica: Bresje) je selo na Kosovu u općini Kosovo Polje.
## Geografija
Bresja je selo smešteno u ravnici između reka Prištevke na severu i Sitnice na zapadu. Od glavnog grada Prištine udaljeno je 7 kilometara. Spojeno je sa opštinom Kosovo polje i selom Ugljare.

Ime je dobilo po brestovima, koje su rasli na neobrađenoj zemlji.

Stari tok reke Prištevke je kroz centar sela, a uređenjem toka usmerena je obodom sela do utoke Sitnice.

## Stanovništvo

## Reference
Sllatina e Madhe

**Sllatina e Madhe** (srpskohrvatski: *Velika Slatina*; ćirilica: Велика Слатина), selo na Kosovu u općini Kosovo Polje.

## Geografija
Velika Slatina se nalazi blizu reke Gračanice i Sitnice, nedaleko od Prištine.
Nalazi se u ravničarskom delu, na centralnom Kosovu.

## Historija
Prvi očuvani pomen o Velikoj Slatini datira iz 1375. godine. Te godine srpski kralj Stefan Milutin je popisao srpske kuće. 
U turskom popisu iz 1455. godine navodi se da selo ima preko 70 srpskih kuća i pravoslavnog sveštenika. U selu je postojala stara crkva, obnovljena 1924. godine. 

Do 1988. godine pripadala je opštini Priština, od 1988. godine pripala je novoformiranoj opštini Kosovo Polje.

## Stanovništvo

## Reference
Miss Congeniality 2: Armed and Fabulous

***Miss Congeniality 2: Armed and Fabulous*** je američka komedija iz 2005, nastavak filma Mis tajni agent iz 2000.

Tri nedelje nakon izbora za mis, tada već jako popularna Grejsi Hart, vraća se svom poslu Ef-Bi-Aj agenta. Prvi zadatak joj je da pronađe i spase kidnapovanu mis Amerike - Šeril i svog prijatelja Stena. Ovaj put nije sama - pomaže joj agresivna Sem Fuler, neprijateljski raspoložena prema razmaženim misicama. Film je dobio izuzetno niske ocene kritike, ali je postao bioskopski hit, koji je širom sveta zaradio 101.000.000 dolara. Honorar Sandre Bulok iznosio je za nju rekordnih 17.500.000 dolara.

U glavnim ulogama su: Sandra Bulok (Grejsi Hart), Redžina King (Sem Fuler), Vilijam Šatner (Sten Filds), Enrike Mersijano (Artur), Heder Berns (Čeril), Didrik Bejder (Džoel) i Erni Hadson (Hari).

U Hrvatskoj je prikazivana pod naslovom **Cura na zadatku 2: Lijepa i naoružana**, a u Srbiji pod naslovom ***Mis tajni agent 2: opasna i zanosna***.

## Reference

## Vanjske veze
* Zvanična internet stranica 
*
Osvajač

**Osvajač** može značiti:
* *[[The Conqueror (film)]]*, američki historijski spektakl iz 1956. s Johnom Wayneom u glavnoj ulozi;
* ''Loverboy'', američki igrani film iz 2005.; u Srbiji distribuiran kao *Osvajač*

nadimak nekoliko vladara:
* William I Osvajač, prvi normanski kralj Engleske;
* Mehmed II Osvajač, otomanski sultan;
* Alfonso I od Portugala;
* Jaime I od Aragona;
* Valdemar II od Danske

* Osvajači, srpski rock-bend
Loverboy (2005 film)

***Loverboy*** je američka filmska drama iz 2005. godine sa Kirom Sedžvik u glavnoj ulozi, u režiji njenog supruga Kevina Bejkona.

U Srbiji je prikazivana pod naslovom ***Osvajač***.

## Priča

Film počinje Emilinom (Sedžvik) pričom o svom seksualnom životu kao i o svom savršenom sinu Polu, kom se posvetila posle brojnih propalih veza. Dala mu je ime po jednom od muškaraca sa kojim je imala seks (čak mu tepa *Osvajač*). Priča nekoliko puta na kratko ide u prošlost, u doba Emilinog detinjstva, gde vidimo da je bila seksualno uzemiravana od strane njene komšinice, gospođe Harker. Taj odnos kasnije se odražava i na njenu vezu sa sinom. Sve vreme filma, Emili je u kolima sa Polom. Nakon što ga uspava, uključuje motor automobila s ciljem da ih oboje uguši. Ujutru je Emili pronađena mrtva, ali je Pol preživeo. Radnja se na kraju prebacuje u budućnost, gde vidimo Pola sa svojom devojkom, kako jagnjetu šapuće rečenicu koju mu je često ponavljala njegova majka: *Kada si uplašen, postoji prostor za mogućnosti*.

## Uloge

## Reference
Kosovo Polje (općina)

**Kosovo Polje** (; ćirilica: Општина Косово Поље), općina na Kosovu koja se nalazi u sklopu okruga Priština. Sjedište općine je istoimeni grad. Površina općine iznosi 83 km². Ova općina, zajedno s općinama Obilić i Novo Brdo, nastala je 2. srpnja 1988. godine od naselja tadašnje općine Priština (Sl. list SAP Kosova 18/88).

## Naselja

U sklopu općine Kosovo Polje nalaze se sljedeća naselja:

## Stanovništvo

Prema službenom popisu stanovništva iz 2011. godine, općina Kosovo Polje imala je 34,827 stanovnika. Procjenjuje se kako je 2021. godine brojka porasla na 39,948 stanovnika. Etnički sastav je sljedeći:

## Reference
The End of the Affair (1999 film)

***The End of the Affair*** je američki igrani film iz 1999. godine sa Džulijen Mur i Ralfom Fajnsom u glavnim ulogama. Temelji se na istoimenom romanu Grejema Grina iz 1951. a koji je već bio ekranizovan 1955. godine. Radnja se događa u Lodnonu za vreme i posle Drugog svetskog rata i prikazuje kako se raspada ljubavna veza pisca sa suprugom njegovog najboljeg prijatelja.

Film je bio nominovan za dva Oskara: za najbolju kinematografiju i za najbolju glavnu glumicu. Takođe je dobio 12 nominacija za BAFTA nagradu (između ostalih i BAFTA nagrada za najbolju glavnu glumicu), 4 Zlatna globusa i jednu nagradu Udruženja glumaca - *najbolja glavna glumica*.

U ostalim ulogama su Stiven Ria, Hiter-Džej Džons, Džejms Bolam, Džejson Ajzaks, Ajan Hart, Peni Morel i drugi.
Infamous (film)

**Ozloglašen** () je američka biografska drama iz 2006. godine sa Tobijem Džounsom u glavnoj ulozi. Film je ocenjen kao osrednji i naišao je na mlake reakcije publike, jer je non-stop bio poređen sa filmom Kapoti, snimljenim samo godinu dana pre (po istoj priči) i za kojeg je Filip Simor Hofman dobio Oskar za najboljeg glavnog glumca.

## Reference
Two Weeks Notice

**Dve nedelje za zaljubljivanje** () je američka komedija iz 2002. godine sa Hju Grantom i Sandrom Bulok u glavnim ulogama. To je priča kako se bogati, ograničeni i lenji Džordž Vejd (Hju Grant) zaljubljuje u pametnu, vrednu i lepu pravnicu Lusi Kelson (Sandra Bulok). Ovo je bio veliki bioskopski hit 2002. godine širom sveta, koji je samo za prvih nedelju dana prikazivanja zaradio 15 miliona dolara.

## Uloge

## Reference
127 Hours

**127 sati** () je američka drama iz 2010. godine sa Džejmsom Frankom u glavnoj ulozi.
Ovo ostvarenje je snimljeno po istinitoj priči o alpinisti Aronu Ralstonu, koji je 2003. godine zaglavio ruku u jednom od kanjona Jute i bio primoran da je odseče britvom.

Film je naišao na sjajan prijem kritike. Nominovan je u šest kategorija za Oskar, od kojih su dve Oskar za najbolji film i Oskar za najboljeg glavnog glumca.

## Reference

## Vanjske veze
* Zvanična prezentacija 
*
Hope Floats

**Uvek postoji nada** () je američka drama iz 1998. godine sa Sandrom Bulok u glavnoj ulozi. Iako je očekivan neznatan uspeh, za naizgled *istrošenu* priču, film je postao veliki hit širom sveta.

Birdi (Sandra Bulok) je domaćica, čiji se život vrtoglavo menja, kada joj muž na nacionalnoj televiziji prizna da spava sa njenom najboljom prijateljicom. Povređena i ponižena, Birdi sa svojom ćerkom Bernis odlazi u Teksas, u svoj rodni grad Smitvil. Nesreće se za Birdi ipak nastavljaju: Bernis želi da se vrati kod oca, njena majka Ramona (Đina Roulands) je teško bolesna iako to ne želi da prizna, žitelji Smitvila ne prestaju sa ogovaranjem i podsmehom, a kao vrhunac svega stiže zahtev za razvod braka.

## Uloge

## Reference
Nagrada AFI za životno djelo

Nagrada AFI za životno djelo () je nagrada koju je godine 1973. ustanovio Američki filmski institut te koju otada dodjeljuje pojedincima za njihov životni doprinos "bogaćenju američke kulture kroz film i televiziju".

## Spisak nagrađenih

* **[[2011]]**: Morgan Frimen
* **[[2010]]**: Majk Nikols
* **[[2009]]**: Majkl Daglas
* **[[2008]]**: Voren Bejti	
* **[[2007]]**: Al Pačino	
* **[[2006]]**: Šon Koneri
* **[[2005]]**: Džordž Lukas
* **[[2004]]**: Meril Strip
* **[[2003]]**: Robert de Niro
* **[[2002]]**: Tom Henks
* **[[2001]]**: Barbra Strajsend
* **[[2000]]**: Harison Ford
* **[[1999]]**: Dastin Hofman
* **[[1998]]**: Robert Vajs
* **[[1997]]**: Martin Skorseze
* **[[1996]]**: Klint Istvud
* **[[1995]]**: Stiven Spilberg
* **[[1994]]**: Džek Nikolson
* **[[1993]]**: Elizabet Tejlor
* **[[1992]]**: Sidni Poatje
* **[[1991]]**: Kirk Daglas
* **[[1990]]**: Dejvid Lin
* **[[1989]]**: Gregori Pek
* **[[1988]]**: Džek Lemon
* **[[1987]]**: Barbara Stenvik
* **[[1986]]**: Bili Vajlder
* **[[1985]]**: Džin Keli
* **[[1984]]**: Lilijan Giš
* **[[1983]]**: Džon Hjuston
* **[[1982]]**: Frank Kapra
* **[[1981]]**: Fred Aster
* **[[1980]]**: Džejms Stjuart
* **[[1979]]**: Alfred Hičkok
* **[[1978]]**: Henri Fonda
* **[[1977]]**: Beti Dejvis
* **[[1976]]**: Vilijam Vajler
* **[[1975]]**: Orson Vels
* **[[1974]]**: Džejms Kegni
* **[[1973]]**: Džon Ford
Love Potion No. 9 (film)

**Ljubavni napitak br. 9** () je američka romantična komedija iz 1992. godine sa Sandrom Bulok u glavnoj ulozi. Uloga Dajen Farou se smatra prvom glavnom ulogom Sandre Bulok. Film govori o eliksiru kojim možete učiniti da se osobe suprotnog pola zaljube u vas. Pored Bulokove, glavnu ulogu u filmu tumači i Tejt Donovan. U ostalim ulogama su En Bankroft (kao Madam Rut), Mari Mara (kao Marisa), Dejl Midklif (Geri Logan), Hilari Smit (Sali), Dilan Bejker (princ Džefri) i Adrijan Pol (Enriko). Muziku za film komponovao je Enio Morikone.
614.

__NOTOC__
Godina **614.** (**[[rimske brojke|DCXIV]]**) bila je redovna godina koja počinje u utorak u julijanskom kalendaru. Oznaka 614. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* 31. 3. - Avari i Slaveni prodiru na istočnu obalu Jadrana, te zauzimaju, pljačkaju i razaraju Salonu, prijestolnicu tadašnje bizantske provincije Dalmacije; preživjeli stanovnici Salone se sklanjaju iza zidina obližnje Dioklecijanove palače, osnovavši tako naselje koje će poslije biti poznato kao Split . U ovo vrijeme uništen i Epidaur/Cavtat čiji će stanovnici osnovati Dubrovnik, kao i Duklja, Narona i Damavijum (u Bosni); neoštećeni ostaju Zadar i Trogir.
* 614-616 - Slaveni opsedaju Solun.
* Bizantsko-perzijski rat 602-628:
** 5. 5. - Perzijske trupe pod generalom Šahrabarazom prodiru u Palestinu i zauzimaju Jeruzalem. Prilikom borbi izbija požar u kome je oštećena Crkva Svetog groba. Perzijanci po predaji kao ratni plijen uzimaju Istinski križ, a na zapad je prokrimjučarena relikvija poznata kao Pokrov iz Ovieda (ostaju do 628).
** Perzijske trupe prodiru duboko na zapad i uništavaju arapsko kraljevstvo Gasanida.
** Persijanci zauzeli i Tars.
* Anglosaksonski kralj Cynegils od Wessexa napada britsko kraljevstvo Dumnonija (današnji Devon).
* 8.10. - Franački kralj Klotar II donosi Pariški edikt (ili 615).

## Rođenja

* 613-614 - Aiša, Muhamedova žena († 678)
* Li Yifu, kancelar dinastije Tang (u. 666)
* Xue Rengui, kineski vojskovođa (u. 683)
* Fujiwara no Kamatari, japanski državnik († 669)

## Smrti

* 13. 1. - Sveti Mungo, britanski svetac

## Reference
Sudarij iz Ovieda

**Sveti Sudarij iz Ovieda** (, poznat i kao **Pokrov iz Ovieda** () je katolička relikvija koja se čuva u Katedrali grada Oviedo u Španiji. Predstavlja komad krvave tkanine razmjera 84 x 53&nbsp;cm, koja je po predaji bila omotana oko Isusove glave nakon što je njegovo tijelo skinuto sa križa gdje je bio razapet. Za razliku od mnogo poznatijeg Torinskog pokrova, na njemu nema neposrednih tragova iz kojih bi se mogao razbrati Isusov lik.

Prvi put se spominje 570. u djelu Antonina iz Piacenze, koji je naveo da se čuva u samostanu sv. Marka kraj Jeruzalema. Godine 614. je za vrijeme bizantsko-perzijskog rata Jeruzalem i okolicu zauzela perzijska vojska pod generalom Šahrabarazom. Perzijanci su tada zaplijenili veliki broj Isuovih relikvija, uključujući i Istinski križ. Sudarij je, međutim, prokrijumčaren u sjevernu Afriku, a odatle u Španiju.

Godine 840. je radi njegovog čuvanja u Oviedu sagradio kapelu Alfonso II od Asturije. Sudarij se vjernicima pokazuje tri puta godišnje - na Veliki petak, 14. i 21. septembra.

Sudarij je, slično kao i Torinski pokrov, bio predmetom raznih istraživanja koja pokušavaju utvrditi njegovu autentičnost; ta su istraživanja dala proturječne rezultate.

## Literatura
* 

## Vanjske veze
* Viewing information
* The Sudarium of Oviedo: Its History and Relationship to the Shroud of Turin
* The Sudarium of Oviedo and what it Suggests about the Shroud of Turin 
* The Sudarium of Oviedo at Skeptical Spectacle 
* *[[Decoding the Past]]: Relics of the Passion*, 2005 History Channel video documentary
* ''Comparative Study of the Sudarium of Oviedo and the Shroud of Turin'', 1998, paper presented at the "III Congresso Internazionale di Studi Sulla Sindone" in Turin.*
Gasanidi

**Gasanidi** (arapski: ) (*al-Ghasāsinah*, također *Banū Ghassān* "Sinovi Ghassāna") je naziv za grupu južnih arapskih krščanskih plemena koja su se početkom 3. vijeka iz današnjeg Jemen doselila u oblast Hauran, odnosno područje današnje Sirije, Jordana i Svete zemlje gdje su se počeli vjenčavati sa heleniziranim rimskim kolonistima i grekofonim ranim kršćanima. Izraz **Ghassān** označava kraljevstvo Gasanida, odnosno drevno kršćansko kraljevstvo na Levantu.

## Gasanidski kraljevi

# Jafnah I ibn `Amr (220-265)
# `Amr I ibn Jafnah (265-270)
# Tha'labah ibn Amr (270-287)
# al-Harith I ibn Th`alabah (287-307)
# Jabalah I ibn al-Harith I (307-317)
# al-Harith II ibn Jabalah "ibn Maria" (317-327)
# al-Mundhir I Senior ibn al-Harith II (327-330) zajedno sa...
# al-Aiham ibn al-Harith II (327-330) i...
# al-Mundhir II Junior ibn al-Harith II (327-340) i...
# al-Nu`man I ibn al-Harith II (327-342) i...
# `Amr II ibn al-Harith II (330-356) i...
# Jabalah II ibn al-Harith II (327-361)
# Jafnah II ibn al-Mundhir I (361-391) zajedno sa...
# al-Nu`man II ibn al-Mundhir I (361-362)
# al-Nu`man III ibn 'Amr ibn al-Mundhir I (391-418)
# Jabalah III ibn al-Nu`man (418-434)
# al-Nu`man IV ibn al-Aiham (434-455) sa...
# al-Harith III ibn al-Aiham (434-456) i...
# al-Nu`man V ibn al-Harith (434-453)
# al-Mundhir II ibn al-Nu`man (453-472) sa...
# `Amr III ibn al-Nu`man (453-486) i...
# Hijr ibn al-Nu`man (453-465)
# al-Harith IV ibn Hijr (486-512)
# Jabalah IV ibn al-Harith (512-529)
# al- Amr IV ibn Machi (Mah’shee) (529)
# al-Harith V ibn Jabalah (529-569)
# al-Mundhir III ibn al-Harith (569-581) with...
# Abu Kirab al-Nu`man ibn al-Harith (570-582)
# al-Nu'man VI ibn al-Mundhir (581-583)
# al-Harith VI ibn al-Harith (583)
# al-Nu'man VII ibn al-Harith Abu Kirab (583- ?)
# al-Aiham ibn Jabalah (? -614)
# al-Mundhir IV ibn Jabalah (614- ?)
# Sharahil ibn Jabalah (61 -618)
# Amr IV ibn Jabalah (628)
# Jabalah V ibn al-Harith (628-632)
# Jabalah VI ibn al-Aiham (632-638)

## Vanjske veze
* Barry Hoberman, 1983, The King of Ghassan , *Saudi Aramco World*
Cynegils od Wessexa

**Cynegils** (fonetski:kɪneɣɪls) je bio kralj Wessexa od cca. 611 do cca. 643.

Zbog oskudnih i često proturječnih podataka, historičari ne mogu precizno utvrditi Cynegilsovo porijeklo niti pravi raspon njegove vlasti. Pretpostavlja se da je vladao gornjim tokom rijeke Temze, koje uključuje današnje grofovije Gloucestershire, Oxfordshire, sjeverni Wiltshire i zapadni Berkshire. Na vlast je došao iza smrti svog prethodnika Ceolwulfa oko 611. Prema nekim podacima je bio Ceolwulfov sin, prema nekima sin Ceolwulfovog brata Ceola; prema trećima unuk princa Cuthwinea. Neki od izvora spominju kralja Cwichelma koji je vladao u isto vrijeme; moguće je da je riječ o Cynegilsovom sinu ili suvladaru.

Godine 628. su Cynegils i Cwichelm sudjelovali u bitci protiv Pende od Mercije, koju su najvjerojatnije izgubili. Pretpostavlja se da su kao vazali plaćali danak Edwinu od Nortumbrije, koji je bio tadašnji anglosaksonski *[[bretwalda]]* (hegemon).

630-ih su i Cynegils i Cwhichelm bili pokršteni, a kralj Oswald od Nortumbrije se navodi kao njihov krsni kum.

Oswald je imao kćer za koju neki izvori spominju da se zvala Cyneburg, i koja se udala za Oswalda; te sina po imenu Ceanwalh, koji ga je naslijedio.

## Napomene

## Povezano
* Porodično stablo Kuće Wessex

## Eksterni izvori
* Royal Berkshire History: Cynegils, King of Wessex (Died AD 643)
Li Yifu

**Li Yifu** (李義府) (614–666) je bio kineski velikodostojnik iz doba dinastije Tang koji je postao kancelar za vrijeme vladavine cara Gaozonga. Kada je car odlučio svoju drugu suprugu Wu (kasnije poznatu kao Wu Zetian) učiniti caricom, Li Yifu je bio jedan od rijetkih dvorjana koji se tome nije suprotstavio. Zbog toga je postao izuzetno uticajan i moćan. Tada je, međutim, stekao reputaciju nepoštenja, a 663. je optužen za korupciju, smijenjen i prognan. Tri godine kasnije je car izdao ukaz o pomilovanju prognanih velikodostojnika, ali je naveo da se on ne odnosi na one osuđene na dugogodišnji egzil. Kada je to čuo, Li Yifu je umro od bijesa.

## Izvori
* *[[Knjiga Tanga]]*, vol. 82http://ef.cdpa.nsysu.edu.tw/ccw/02/tan10.htm .
* *[[Nova knjiga Tanga]]*, vol. 223, Part 1http://ef.cdpa.nsysu.edu.tw/ccw/02/ntan24.htm .
* *[[Zizhi Tongjian]]*, vols. 199, 200, 201.
Xue Rengui

**Xue Ren'gui** () (614–683), formalno ime **Xue Li** (薛禮), kurtoatno ime Rengui, bio je kineski vojskovođa iz doba rane dinastije Tang, koji je zbog svojih uspjeha stekao veliki ugled, a kasnije i herojsku reputaciju u kineskoj popularnoj kulturi. Istakao se uspješnim pohodima protiv ostataka Zapadnih Tujuea i protiv Goguryeoa, a jedini neuspjeh mu je predstavljao pohod protiv Tufana 670.

## Napomene i reference

* *[[Book of Tang]]*, vol. 83 .
* *[[New Book of Tang]]*, vol. 111 .
* *[[Zizhi Tongjian]]*, vols. 198, 199, 200, 201, 203.
615.

__NOTOC__
Godina **615.** (**[[rimske brojke|DCXV]]**) bila je redovna godina koja počinje u srijedu u julijanskom kalendaru. Oznaka 615. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji
* Slovenska invazija Balkana:
** Uništena *Justiniana Prima* (Царичин град) kod Lebana. Osvojeni Niš i Serdika (Sofija).
** Sloveni na čelu sa Haconom opsedaju Solun.
** 614-15? - Slovensko osvajanje Salone i Epidaura (Cavtata).
* 29. 7. &ndash; Sak K'uk' nasljeđuje njen sin Pacal Veliki kao vladar Palenquea (do 683).
* septembar - Hašemiti, arapski klan kome pripada prorok Muhamed, postaje predmetom trgovačkog bojkota u Meki (ili 616).
* 8. 10. &ndash; Donesen Pariški ukaz kojim su ustanovljena prava franačkog plemstva (ili 614).
* 19. 10. &ndash; Adeodat (također poznat kao Deusdedit) nasljeđuje Bonifacija IV kao 68. papa.

### Kroz godinu
* Ubijen ravenski egzarh Jovan I, njegov naslednik Elefterije kažnjava ubice, zatim poražava pobunjenika Jovana iz Konze koji je zauzeo Napulj.
* Pipin od Landena postaje majordom austrazijskog dvora.
* Edwin od Nortumbrije bježi u Istočnu Angliju i ženi se za Cwenburgu, kćer kralja Cearla od Mercije.
* Hidžra u Abesiniju: sljedbenici proroka Muhameda - prvi muslimani - se počinju iseljavati u Abesiniju (Aksumsko Carstvo).
* Istočni (Gok) Turci napadaju Kinu, nastojeći iskoristiti metež izazvan serijom ustanaka protiv cara Yanga od Suija.

## Rođenja
* Buyeo Yung, princ Baekjea
* Fatima, kćer islamskog proroka Muhameda
* Li Jingxuan, kineski kancelar

## Smrti
* 25. 5. &ndash; Papa Bonifacije IV (* 550)
* 21. 11. &ndash; Sveti Kolumban, osnivač monastičkog reda
* ? - Hacon, slovenski vođa
* Pybba od Mercije (mogući datum)

## Reference
Pariški edikt

**Klotarov edikt** (), poznatiji kao **Pariški edikt** () je edikt koji je 18. oktobra 614 (ili 615) donio franački kralj Klotar II i njime nastojao regulirati državnu upravu, odnosno prava i obaveze podanika svoje države, nedavno ujedinjene nakon poluvjekovnog građanskog rata među članovima vladajuće dinastije Merovinga. Za edikt je karakteristično da se njime kralj Klotar odriče dijela svojih ovlasti u korist plemstva, pa neki taj dokument smatraju pravnom podlogom za feudalni poredak koji je dominirao Zapadnom Evropom sljedećih hiljadu godina; drugi ga smatraju svojevrsnom poveljom prava koja se može usporediti sa engleskom Magna Chartom, iako taj stav nije općeprihvaćen.

Edikt je, između ostalog, kralju zabranio da bira biskupe na franačkoj teritoriji, ali je dozvolio pravo veta na posvećenje već izabranog biskupa; biskupima je, pak, dano pravo da imenuju suce u odsutstvu kralja; kraljevim namjesnicima (grofovima) je zabranjeno da nameću nove poreze; Jevrejima je zabranjeno da ulaze u državnu službu, koja je rezervirana isključivo za franačko plemstvo; zabranjena je udaja žena protiv njihove volje.

Poticaj za edikt je bio nedavno održani crkveni sinod koji je odredio da se Jevreji koji žele ući u javnu službu moraju prethodno pokrstiti. Politička pozadina je, pak, bila nastojanje da se austrazijsko plemstvo dodatnim povlasticama nagradi za podršku u građanskom ratu, kada su Klotaru pomogli da pobijedi austrazijskog kralja Sigeberta II i njegovu baku Brunhildu dvije godine ranije.

## Literatura
* Wallace-Hadrill, J. M. (1962) *The Long-haired Kings*. London. 
* Wilson, Emily. "The Rise of the Carolingians or the Decline of the Merovingians?" *Access History*, **2**(1), 5&ndash;21. 
* Murray, Alexander Callander (1994). "Immunity, Nobility, and the Edict of Paris," *[[Speculum (magazin)|Speculum]]*, **69**(1), 18&ndash;39.